Miljoene kyk video van vreemde kreatuurSkermgreep uit die video ŉ Vrou was verstom toe sy Sondag beeldmateriaal van haar veiligheidskameras nagegaan het en glo ŉ vreemde kreatuur in haar oprit gesien het. Die video is al byna 10 miljoen keer op Facebook gekyk en byna 30 miljoen keer op Twitter. Vivian Gomez, van die VSA, het gesê sy het nie ŉ idee wat dit kan wees nie. “Ek het eers die skaduwee gesien en toe dié ding gesien. Het enigiemand anders dit ook op hulle kameras gesien?” wou sy weet. Volgens haar het twee ander veiligheidskameras “vir een of ander rede” nie die voorwerp afgeneem nie. Sommige sosialemediagebruikers meen dit is ŉ poets en hulle verwys na ŉ tweede weerkaatsing in die raam. Inside Edition het met ŉ forensiese videoanalis, Conor McCourt, oor die video gesels. “Dit kan baie dinge wees. Veiligheidskameras veroorsaak soms ŉ spookagtige effek.” Hy sê infrarooi kan soms misleidend wees. “Ek vermoed dit is ŉ kind,” het hy verduidelik. “Ek sien ŉ groot weerkaatsing op die kop. Dit kan poniesterte of iets anders wees.” McCourt is nie oortuig dat die video ŉ vervalsing is nie. “Ek sien ŉ normale video. Daar is niks wat daarop dui dat iemand daarmee gepeuter het nie.” So I woke up Sunday morning and saw this on my camera and am trying to figure out…what the heck?? First I saw the shadow walking from my front door then I saw this thing….has anyone else seen this on their cameras?? The other two cameras didn’t pick it up for some reason. Posted by Vivian Gomez on Thursday, June 6, 2019 Klik hier as die video nie direk in jou webblaaier speel nie a lady posted this and said she saw this on her home camera this morning. what y’all think this is ? pic.twitter.com/L98wckn6bO — jey bee . ???? (@jadynbee_) June 7, 2019